23/01/2013 | Administración LocalMunicipal
Teo
Ordenanza reguladora do prezo público pola utilización das piscinas de titularidade municipal

Téndose aprobado provisionalmente polo Pleno da Corporación en sesión de data 15/11/2012 a Ordenanza do Prezo Público pola utilización das piscinas de titularidade municipal, acordo que foi publicado no Boletín Oficial da Provincia de data 03/12/2012, e, unha vez transcorrido o prazo de 30 días a que fai referencia o artigo 49 da Lei 7/1985, de 2 de abril, de Bases do Réxime Local, sen se ter presentado reclamacións contra dito acordo provisional, éste queda automáticamente elevado a definitivo, procedéndose á publicación do seu texto íntegro de seguido: De conformidade co disposto no artigo 41 do Real Decreto Lexislativo 2/2004, de 5 de marzo, o Concello de Teo establece o prezo público por utilización das piscinas de titularidade municipal, que se regulará pola presente Ordenanza, e no seu defecto, polo disposto no Real Decreto Lexislativo 2/2004, de 5 de marzo, que aproba o Texto Refundido da Lei Reguladora das Facendas Locais, e o Regulamento Xeral de Recadación.1.- O prezo público regulado nesta ordenanza constitúe unha prestación patrimonial de carácter público que satisfarán os usuarios que voluntariamente soliciten a utilización das piscinas municipais que de seguido se detallan: 1.1.-Piscina municipal descuberta da Insua-Luou.1.2.- Piscina municipal descuberta dos Tilos.1.3.-Piscina municipal cuberta de A Ramallosa (con todas as instalacións que incorpora). Estarán obrigados ao pago do prezo público regulado nesta Ordenanza quenes se beneficien dos servizos e actividades polos que o mesmo se esixe. O importe do prezo público pola utilización das piscinas municipais, cinguirase ás seguintes tarifas: A).- Utilización piscinas descubertas: A.1.- Non abonados: cada entrada, por día e persoa: 2,5 € (2,07€ sen IVE) A.2.- Abonados de verán (con dereito a entrada e a recibir cursos en xullo e agosto): ▪ Cota única por abono de verán adulto (25-65 anos): 17€ (14,17€ sen IVE) ▪ Cota única por abono de verán familiar: 27€ (22,31€ sen IVE) NOTA: Considérase como unidade familiar a formada pola parella ou polos proxenitores e os fillos e fillas menores de 18 anos. A.3. Están exentos de pagamento: -As persoas que posúan abono da piscina municipal cuberta de Teo en calquera das súas modalidades. -As familias que presenten a tarxeta do paro de todos os seus membros. -Os maiores de 60 anos (a 1 de xuño de cada tempada), presentando o DNI. -Os menores de 5 anos (a 1 de xuño de cada tempada), presentando o libro de familia Para obter o carné de abonado das piscinas municipais descubertas deberá entregarse, nas oficinas administrativas da piscina municipal cuberta da Ramallosa, a seguinte documentación: -Unha fotografía tamaño carné -O xustificante de ter abonado as taxas nunha entidade bancaria colaboradora -Os datos identificativos da persoa e da situación familiar, se fose preciso. B).- Utilización piscina cuberta climatizada e dos servizos complementarios (ximnasio, sauna e vestiarios). B.1. Non abonados: ▪ Entrada libre diaria adulto (25-65 anos) para piscina e servizos complementarios (ximnasia, sauna e vestiarios) sen límite de tempo: 5€ (4,13€ sen IVE) ▪ Entrada libre diaria xove (menor de 25 anos), terceira idade e colectivos desfavorecidos para piscina e servizos complementarios (ximnasia, sauna e vestiarios) sen límite de tempo: 4€ (3,31€ sen IVE) B.2. Abonados ▪ Cota de matrícula (pago único mentres se manteña o abono): 20€ ▪ Cota mensual por abono adulto (25-65 anos): 25€ (20,66€ sen IVE) ▪ Cota mensual por abono familiar (parella ou proxenitores e fillos e fillas menores de 18 anos.): 34€ (28,10€ sen IVE) ▪ Cota mensual por abono xove (18-25 anos), 3ª idade e colectivos desfavorecidos: 22€ (18,18€ sen IVE). A condición de pertenza a un colectivo desfavorecido xustificarase coa presentación dun informe personalizado que se solicitará no departamento de Servizos Sociais do concello. A condición de parado/a de longa duración será causa obxectiva de inclusión no colectivo de desfavorecidos ▪ Cota de mantemento do abono: 10€ (8,26€ sen IVE). Poderase recorrer a esta modalidade un máximo de dous meses ao ano, debendo comunicarse por escrito nas oficinas administrativas da piscina cuberta da Ramallosa cun mínimo de dez días de antelación. Durante este período, os abonados/as non terán dereito de acceso á piscina e as instalacións anexas B.3. Cursos CUSTE MENSUAL POR SESIÓN SEMANAL (IVE engadido) NOTA: Os prezos reflectidos nesta táboa representan o custe mensual por unha sesión semanal. No caso de realizar varias sesións semanais, o custe mensual calcularase multiplicando o prezo de sesión semanal polo número de sesións contratadas. B.4. Servizos Para obter o carné de abonado da piscina municipal cuberta deberá entregarse, nas oficinas das propias instalación da piscina, a seguinte documentación: - Unha fotografía tamaño carné - O xustificante de ter abonado as taxas nunha entidade bancaria colaboradora -Os datos identificativos da persoa e da situación familiar, se fose preciso. O dereito aos cursos obterase entregando os correspondentes impresos nas propias instalación da piscina municipal cuberta e o xustificante de pago nas entidades bancarias colaboradoras. O prezo público devengarase cando se solicite a expedición do carné de usuario ou da entrada solta. Cando se utilicen as instalacións enumeradas no artigo 2 sen a previa autorización do órgano competente da administración municipal, o prezo público devengárase cando se inicie a efectiva utilización. - As solicitudes para a expedición dos abonos de utilización das piscinas e para a inscrición nos cursos e actividades deportivas a realizar nas súas instalacións, así como as peticións de baixa, presentaranse nas oficinas administrativas da piscina municipal cuberta da Ramallosa. - A empresa concesionaria do servizo das piscinas municipais de Teo será a responsable da xestión de tramitación dos abonos de utilización das piscinas e da inscrición en cursos e actividades deportivas que se realicen nesas instalacións. - A liquidación do prezo público realizarase mediante ingreso bancario na conta que se facilite no impreso de inscrición. - As entradas soltas poderán adquirirse nos postos de control das propias piscinas. O usuario/a recibirá un resgardo da súa entrada na que aparecerá o prezo e a data de uso. - A efectos da contabilidade munuicipal, empresa concesionaria deberá presentar no rexistro xeral do concello, mensualmente, a conta recadatoria do prezo público correspondente ao mes anterior, desglosando os ingresos percibidos en función do tipo de abono ou entrada. Queda automáticamente derogada a Ordenanza fiscal reguladora da taxa pola utilización das piscinas municipais vixente dende data 28/07/2009. A presente Ordenanza Fiscal entrará en vigor a partir do día seguinte ó da súa publicación no Boletín Oficial da Provincia, e manterá a súa vixencia indefinidamente en tanto non sexa modificada ou derogada expresamente. Teo, 12 de xaneiro de 2012. O ALCALDE Martiño Noriega Sánchez